Sjokolade- og sukkervareavgift

Sjokolade- og sukkervareavgift var en norsk særavgift til statskassen.

Avgiften på sjokolade- og sukkervarer ble innført i 1922. Avgiften var først fiskalt begrunnet (skattlegging av luksusvarer), men i nyere tid hevdes formålet å være å forebygge kostholdsrelaterte sykdommer.Regjeringen

Avgiftsplikten omfattet sukkervarer, herunder hvit sjokolade, tyggegummi, karameller, pastiller, sukkertøy og drops. Avgiftsplikten omfattet også sjokolade og andre næringsmidler som inneholder kakao. Ulike typer kjeks som søte kjeks, småkaker, vafler og vaffelkjeks var avgiftspliktig når de enten var helt overtrukket (eventuelt unntatt bunnen) med sjokolade-, kakao- og/eller sukkerholdig masse, eller delvis overtrukket og/eller hadde mellomlag av sjokolade-, kakao- eller sukkermasse, og hvor vekten av massen utgjorde mer enn 50 % av kjeksens samlede vekt. Avgiftsplikten omfattet også drops, tyggegummi og andre godterier uten innhold av sukker. Avgiftsplikten oppstod som hovedregel ved uttak fra godkjent lager eller ved innførsel. Det ble gitt fritak for avgiften blant annet for varer som brukes som råstoff ved framstilling av varer.

I 2008 var statens inntekter fra sjokolade- og sukkervareavgiften 1,090 milliard kroner. I 2007 kostet hver produksjonsarbeidsplass i Norge kr  kroner i sjokolade- og sukkervareavgift.

I 2020 var sjokolade- og sukkervareavgiften 21,22 kroner per kilogram av varens avgiftspliktige vekt.Skatteetaten

Sverige og Finland avskaffet på 1900-tallet sjokoladeavgiften, noe som satte norske sjokoladeprodusenter i en vanskelig konkurransesituasjon. Hval Sjokoladefabrikk omgjorde i 2000 sin sjokoladehval til å ha sjokoladeundertrekk, og markedsførte den som kake. Etter et halvt års korrespondanse godkjente Toll- og avgiftsdirektoratet produktet som kake, og frafalt dermed kravet om sjokoladeavgift, noe som senket salgsprisen fra tre til to kroner.Om hvalen som ble kake, Verdens Gang 11. oktober 2000

Norge avskaffet avgiften i statsbudsjettet for 2021.Statsbudsjettet 2021: Fjerner sukkeravgiften. Dagbladet. Besøkt 1. januar 2021.

 Referanser 

Eksterne lenker
 Særavgiftsloven
 Vedtak om særavgifter, 2010
 Forskrift om særavgifter

Kategori:Norske særavgifter
Kategori:Etableringer i 1922
Kategori:Opphør i 2020